LidanRubinov/Halacha-QA huggingface dataset:
שאלה: צבא ולימוד תורה: בתשובות רבות לשאלות על שילוב בין לימוד תורה לשרות צבאי במסגרת ישיבת הסדר ראיתי שחזרה הטענה שיש צורך לעם ישראל בהעמדת דור תלמידי חכמים שיהיו לימים ראשי ישיבות, רמי"ם ומורי הוראה. מתוך הדברים עלתה בי התהייה האם יש היתר לבחורים שעל פי הכרתם את עצמם לא ישמשו בעתיד כמורי הוראה, לשרת במסגרת ישיבת הסדר? או שיש היתר לשרת בהסדר גם אם הכוונה של הבחור היא "רק" העצמה אישית בתורה, שלא לשם הפיכה למורה הוראה? השאלה עלתה בי כיוון שנראה לי שחלק ניכר מבחורי ישיבות ההסדר לומדים תורה מתוך כוונה זו, שאין בה פסול בעיניי, אך מתשובות הרבנים הצטיירה לי תמונה שאולי מערערת על הלגיטימיות של כוונה זו. אשמח להסבר.
תשובה: כל לימוד תורה אף על פי שהלומד מתכוון לחיזוקו הרוחני והתעלותו התורנית, גם כאשר כוונתו בעיקר לעצמו - בזכות לימוד התורה מתקיים העולם. ועל כן יש בלימוד התורה בחינה של שרות לאומה. תלמידי ישיבות ההסדר קשורים לישיבה בדרך כלל כחמש שנים ומעלה, ואחר כך הם משרתים במילואים, בדרך כלל, יותר מאחרים, כך שמכמה צדדים תרומתם למדינה עולה על אלו שמשרתים לא במסגרת ההסדר. כמובן כל דברי בהכללה. שירות תלמידי ישיבות במלחמת מצוה
שאלה: מעשר כספים כשגרים בבית: אני עוד מעט בת 20, עובדת ב"ה אך גרה בבית. הורי משלמים לי הוצאות שוטפות (אוכל, דיור) ואני את כל השאר (בגדים, בזבוזים, יציאות, צרכים שונים וכו ). האם אני צריכה להביא מעשר כספים? אם כן-כמה? עשירית ממש? ישנם עוד פרטים לגבי מעשר כספים שאני צריכה לדעת?
תשובה: מעשר כספים הוא מנהג יפה וטוב. אם יש לך מספיק בכדי הצורך הבסיסי שלך (במיוחד שאוכל ודיור את לא משלמת) הרי שראוי שתתני מעשר כספים. מעשר כשמו, הכוונה ל-10 אחוז מהרווחים מהנטו. אם מופרש עבורך כסף לפנסיה וכד', תצטרכי לתת מעשר כשתפדי תוכניות אלו.
שאלה: בין אדם לחברו: יש לי 2 שאלות שמערערות אותי. בערב שבת כשאני מתפללת בבית הכנסת ומגיעות הנשים הייתי מהנהנת את הראש כדי לא לדבר ולהגיד שבת כדי לכבד את השירה והתפילה לבורא עולם. העניין הוא שיש אישה אחת שמתעקשת להגיד לי כי היא חושבת שאני סנובית ומתעלמת ממנה והיא כבר העלתה בפני אחותי דמיונות שהיא חושבת שאני בורחת ממנה. אין לי מושג מאיפה היא הביאה את זה וממש התפלאתי כי תמיד הייתי עוזרת לה למצוא בסידור וכו. ולכן לאחר ששמעתי את זה אמרתי שאני חייבת להבהיר לה שאני שמעתי שאסור אפילו להגיד וצריך להיות רק בתפילה ושאני ממש לא מתעלמת ממנה ודווקא ליטפתי אותה בחצי חיבוק. אז היא ענתה לי כן אני יודעת אבל למישהי אחרת אמרת. אז הסברתי לה שהיא התנפלה עליי בחיבוק. בכל מקרה אמרתי לה שזה ממש אסור כי צריך לכבד תפילה אז יוצא שאנשים חושבים שאני סנובית. היא אמרה בחיוך מה פתאום אני לא כועסת את יודעת שאני אוהבת אותך. ושמחתי וחשבתי שהיא בטח הבינה ואז לפתע בשבת שלאחרי זה השתדלתי להתרכז רק בספר ולא להרים ראש כדי שלא יפריעו לי והיא אמרה כמה פעמים שבת בקול רם והתעקשה שנענה לה ולא עניתי רק הזזתי ראש. אני לא יודעת מה לעשות זה 2 דברים שנוגדים אחד את השני והגבולות בנושא מטשטים כי מצד אחד אני רוצה לתת כבוד לבורא עולם מצד שני אני פוגעת בבין מצוות בין אדם לחברו. ברור לי שקודם בורא עולם אבל האם זה יוצר קטרוג למעלה או לא? ומה ההצעה לעשות כי כבר ממש אין לי כוח לזה או לדבר איתה על הנושא.
תשובה: ב"ה לך. קראתי את מכתבך, ומאוד הבנתי אותך. חשתי את הרצון הטוב שלך, ואת הרגישות, ואכן לא תמיד אנשים אחרים יודעים להבין את מה שאצלינו זה פשוט. לפעמים כמה שאנו משתדלים זה לא ממש עוזר, כי האחרים רואים את הדברים באופן אחר, ולא קל להם להשתנות. יחד עם זה חשוב לזכור שבאמת העיסוק שלך הוא עם שני דברים שהם באמת חשובים ונכונים, ואשריך שאת מתלבטת בין דברים נכונים וחשובים כל כך. במצבים אלו חשוב מאוד לדעת את ההלכה, ועל פי ההלכה לנהוג, שכן בעיה זו שאת מזכירה איננה חדשה, והיא עלתה כמה וכמה פעמים במצבים שונים. לפעמים שאלת ה הייתה על ידי מישהו שאוהב, אך הרבה פעמים הייתה על ידי גוי חשוב, שלא היה מוכן לקבל את זה שליהודים יש מישהו יותר חשוב ממנו. לכן, הואיל וכבר ניסית להסביר לה, ואת רואה שלמרות שבהתחלה היא הבינה, אבל היא לא מפנימה את העניין והיא ממשיכה כל הזמן להיעלב שוב ושוב, חשוב שתנהגי לפי ההלכה הבסיסית בעניין. אם את נמצאת בפסוקי דזימרא, תעני לה בקצרה ובחביבות, ואם את בקריאת שמע, תוכלי לענות לה בהפסקות בין הפרשיות ובין הברכות,כמובן בקיצור ובחן. אולי כדאי שתכיני לך דף עם ההסבר שהסברת לה, דף יפה ובו את מסבירה בעדינות, שאת מאוד אוהבת אותה ושהיא מאוד חשובה לך, אבל את עומדת לפני מלך מלכי המלכים, ולכן את לא יכולה כרגע לענות, ושתשמחי מאוד לדבר איתה בהרחבה לאחר התפילה. כמובן שאחר התפילה תחבקי אותה ותשדרי לה המון אהבה. יכול מאוד להיות שהיא סובלת מחוסר אהבה או מחוסר תשומת לב מאחרים, ולכן היא מרגישה צורך מאוד גדול לקבל את הצרכים האלו שלה דווקא מימך, אז חשוב שתיתני לה אם את יכולה, אך בזמן הנכון ובאופן הנכון. ויהי רצון שה' יקבל את תפילותיך לרצון, ונזכה יחד לגאולה שלמה לכל עם ישראל. הרב יצחק גרינבלט zahig1 gmail.com
שאלה: כפרה על הלבנת פנים ברבים: כיצד ניתן לכפר על הלבנת פנים ברבים? האם די בהתנצלות? באיזה פורום צריכה להאמר ההתנצלות?
תשובה: צריך להתנצל בפני אותם אנשים שבפניהם הייתה ההלבנה. 'כבולעו כך פולטו'.
שאלה: חידוש בגדים בשלושת השבועות: לכבוד הרב, בין שאר האיסורים הנהוגים בימי בין המצרים ישנו עניין חידוש בגדים. האם אפשר לחדש בגד ע י לבישתו בבית (טרם תחילת האיסורים)?
תשובה: בתשעת הימים אין לחדש שום בגד בגלל השמחה שיש בזה. ואם לבש את הבגד לפני זמן האיסור במשך כמחצית השעה, אפשר להמשיך אח"כ בתשעת הימים.
שאלה: מסיבת גיוס בשלושת השבועות: האם מותר לערוך מסיבת גיוס על חוף הים ( מבלי להכנס למים) הכולל "על האש" והזמנת משפחה וחברים, בזמן שלושת השבועות?
תשובה: אם השירה שקטה לא מקצבית והאוירה צנועה, מותר.
שאלה: יש לי בעיה לחזור בתשובה: אני רוצה לחזור בתשובה אבל הבעיה שהמשפחה שלי חילונית והם דואגים שאני לא אחזור בתשובה בגלל שהם אומרים שזה קשה. אני ניסיתי לחזור ולא היה לי בעיה אבל היו שתי בעיות: א. אמא וסבתא שלי צעקו עליי אבל אבא שלי מסכים שכדאי לי לחזור, אז איך אני יכול במה לבחור מבלי לפגוע באף אחד? ב. קשה לי לשמור שבת, אז אני רוצה שתביא לי כמה טיפים לשמירת שבת קלה ונוחה. מראש.
תשובה: ב"ה לך יקירי. מאוד שמחתי לקבל את מכתבך, ולמרות גילך הצעיר, ניכר שאתה בוגר ורציני, וממש רוצה להתקדם, ואשמח מאוד לעזור לך. חשוב לדעת שכמו כל דבר גדול וחשוב, יש בו גם כן קשיים, וחשוב לדעת שהקשיים מגלים לנו כמה הוא באמת דבר חשוב, ולכן חשוב לא להיבהל מהקשיים, אלא להמשיך הלאה, מתוך חשיבה ומתוך הדרכה נכונה, וכך לזכות לאט לאט להתקדם באופן הטוב ביותר. אנו באתר משתדלים גם לעזור עזרה אישית לפונים אלינו ואף לעזור להם באופן המעשי בהכוונה ובעזרה מעשית, ואשמח שנהיה בקשר דרך האימייל שלי, וכך אוכל לעזור לך בכל מה שאוכל. אני מאוד מבין את הקושי שיש בכך שאמא וסבתא לא רוצות שאתה תחזור בתשובה, זה טבעי שהן חוששות, וזה מאוד מאוד מצוי, אבל חשוב לדעת לא להיבהל מכך, אלא להאמין ולהתקדם, ולדעת שבעזרת ה' זה יעבור להן, וכשהן תראנה שאתה מתקדם רוחנית וזה לא קשה לך, אלא רק טוב לך, שזה עושה אותך יותר שמח, וזה הופך אותך להיות יותר טוב, הן ישמחו בשינוי הזה שלך ואף יתמכו בך. במשך השנים שאני עוסק עם חוזרים בתשובה נפגשתי עם המון מקרים שבהם בהתחלה ההורים התנגדו לחזרה בתשובה של הילדים שלהם, ובמשך הזמן הם למדו לשמח מכך, ולראות בכך את הטוב האמיתי. לכן אל תדאג, בעזרת ה' גם לך זה יהיה, ויותר מהר ממה שזה נראה עכשיו. חשוב מאוד שאתה תשמור על האמת שלך, האמת הפנימית הגדולה שאתה מאמין בה, ובנחת ובשמחה תמשיך לדבוק בה, וגם אם יעירו לך, גם אם יצעקו עליך, אל תתרגש מכך, אלא תרגיע ותשדר הבנה, ויחד עם זה החלטיות. הצעקות לא ממשיכות זמן רב, כשהאדם שאנו צועקים עליו מבין שהצעקות לא ישנו דבר, הוא משנה גישה. לכן תהיה רגוע ותשדר רוגע ושמחה ותראה שזה יעבור. שמחתי מאוד שאבא שלך מסכים שאתה תחזור בתשובה, זה מאוד חשוב. תמשיך איתו והוא לאט לאט ישדר לשאר המשפחה שאתה ר ושטוב לך וזה ישנה לההם את הגישה. הכלל החשוב ביותר הוא בנחת, בהקשבה ובהבנה, ויחד עם זה עם החלטיות, תוכל להתקדם בלי לפגוע. ביחס לשמירת השבת, אין ספק ששמירת שבת היא דבר גדול וחשוב, והתקדמות בה מאוד נפלאה. וגם אם זה לוקח זמן, אל תיבהל, בעזרת ה' זה יגיע. בינתיים לדעתי חשוב שתשקיע בכמה דברים: א. עונג השבת, קידוש, סעודות שבת, שירי שבת, דברי תורה ועוד. כדאי שלפני שבת תתכונן אליה גם באופן המעשי וגם באופן הרוחני. דבר זה יתן אוירה מאוד טובה וחשובה. ב. מצא לך עיסוקים חיוביים שיעסיקו אותך בשבת, עיסוקים שאין בהם חילול שבת. יש המון דברים שאפשר לעשות בשבת, וזה מאוד כדאי. ג. צור קשר עם אנשים ששומרים שבת, ותהנה מפעילויות המותרות בשבת. ד. לך לבית הכנסת, תמצא שם הווי דתי טוב ונעים. ה. למד לאט לאט הלכות שבת (לדוגמא מספר פניני הלכה של הרב אליעזר מלמד - נמצא באתר ישיבה) ותבחר לך דברים שיותר קלים לך להקפיד עליהם ותתחיל בהם. אשמח מאוד להיות איתך בקשר במשך הזמן ולעזור לך. הרב יצחק גרינבלט zahig1 gmail.com
שאלה: החברה לא מקבלת אותי: זה שוב אני ויש לי שאלה שמטרידה אותי מאז שאני מנסה לחזור בתשובה.הבעיה שיש לי זה שאני (כמו שאמרתי) מנסה לחזור בתשובה אז אני סיפרתי שאני שומר כשרות ואני רוצה לחזור בתשובה אז כול האנשים שסיפרתי להם ומאז הם מציקים לי על זה (לא שאני מתביש בלחזור בתשובה חלילה) ופשוט הם קוראים לי בשמות גנאי ואני כבר רוצה לעשות משהו נגדם או להוכיח ששווה לחזור וניסיתי והם עדיין צוחקים עלי,אז מה עליי לעשות ואיך?
תשובה: יש כלל שאומר, שככל ההתקדמות הרוחנית של האדם יותר נסתרת היא יותר קיימת. פירושו של דבר, שמעתה ואילך כל ההתקדמות הרוחנית שלך תהיה אך ורק בינך לבין עצמך. לדוג', אם אתה שומר כשרות, תשמור אותה בינך לבין עצמך. ובמיוחד אם הסביבה שלך לא תומכת, כי אם הם רואים אותך מתקדם זה גורם להם לקנא ולהרגיש לא ר ולכן הם מפריעים לך. לכן בזמן הזה של התשובה שלך הדברים צריכים להיות יותר פנימיים ועם הזמן, כשההתקדמות הרוחנית שלך תקיף את כל חלקי המצוות, מטבע הדברים אתה תחליף חברה ואז לא תהיה בעיה. ואז ההתקדמות שלך תראה גם בחיצוניות.
שאלה: הכנסת ספר תורה בשנת אבל: הורי רכשו ספר תורה נוסח תימן, ולפני שבועיים סבתי נפטרה, האם יש צורך להמתין עד סוף שנת אבל ולהכניס את הספר?
תשובה: אם הציבור צריך את הס"ת, שיכניסו. האבלים צריכים לשמור על גדרי אבילות, ולא להשתתף בריקודים ובסעודה.
שאלה: חולצה של ילד קטן שנרטבה בשבת: ילדנו הקטן שתה בשבת מכוס, ובלי כוונה נשפכו לו המים וכל חולצתו נרטבה. האם מותר להחליף לו את החולצה הרטובה בחולצה יבשה? האם מותר לטלטל את החולצה הרטובה, כיצד?
תשובה: מותר להחליף לו את החולצה, אך צריך להקפיד שלא לסחוט אותה. מותר גם לטלטל את החולצה.
שאלה: הצורך לנשום בלא הפסקה   רעיון רוחני?: מה הכוונה "מבשרי אחזה א-לוה"? כידוע, האדם נברא עם צורך לנשום כל הזמן, ללא הפסקה, ואם ינסה שלא לנשום זמן מה עלול להזיק לבריאותו חלילה. האם העובדה שכך בנוי האדם נועדה ללמד אותנו משהו?
תשובה: הנשימה מלמדת שחיי הפרט תלויים בקשר קבוע עם המרחב הכללי וללא קשר רוחני זה אין חיים לפרט.
שאלה: בני עקיבא: אני נמצאת כחניכה בבני עקיבא והסניף שלנו מבחינת צניעות ממש טוב (פעולות נפרדות.אווירה טובה). לא מזמן נכנסנו לחבריא ב ושם יש שיעורי תורה ביחד, גמ"ח ביחד וכו. למרות שעדיין האווירה טובה חברה שלי מרגישה שזה לא טוב בשבילה והיא עזבה את הסניף כבר חודשיים (בתהליך) אבל עדיין היא לא שלמה עם ההחלטה שלה והיא לא יודעת מה לעשות. חשוב לציין שבסניף שלנו אפשר להיות מהאנשים שהם בנים ובנות ולא אכפת להם ממש ואפשר להיות מהחבר ה שהם מדברים לצורך משהו ולא נסחפים עם הבנים בנות. אני לא יודעת מה להמליץ לה לעשות כי אם היא מרגישה שזה לא טוב לה אז למה שאני יהרוס לה.? מה דעת הרב?
תשובה: : אם היא מרגישה שזה לא טוב לה אזי שתלך לפי הצופן הפנימי שלה. אולם אם היא יכולה להיות מדריכה של אתמנע מכך משום שהיא יכולה לתרום רבות וכך גם להיתרם. עבודה והדרכה בבני עקיבא
שאלה: הריון בצום יז  תמוז : אני יולדת בתוך שנתיים מהלידה (תינוק בן שנה וחצי), ובחודש 5 להריון ברוך ד. האם צריך לצום את תשעה באב? אנו ספרדים לשיטת הרב עובדיה יוסף שליט"א. מראש
תשובה: מצד הדין, גם אישה בהריון וגם מניקה חייבת לצום בתשעה באב שהוא חמור יותר משאר צומות. אמנם אם חלילה יש ספק קטן של סכנה לעובר אסור לצום. על כן יש להתייעץ עם רופא ולשמוע מה דעתו. בכל אופן, אם יאמר לצום ותרגישי לא טוב תוכלי לשתות ואם תרגישי חלשה מאוד תוכלי לאכול. ואם יאמר שלא לצום תצומי לפחות בלילה, וביום תאכלי רק מה שצריך לקיום ובכל אופן לא לאכול בשר ולא לשתות יין.
שאלה: צום יז בתמוז לאחר לידה: האם אישה שלא עברה לה שנה מאז הלידה צריכה לצום?
תשובה: אם היא מניקה, פטורה מהצום. אם לא, תלוי בהרגשתה ויש מקילים שלא לצום כלל.
שאלה: קניות ביז בתמוז: רציתי לשאול האם מותר לקנות רהיטים חדשים ביז בתמוז?
תשובה: מותר לקנות דברים בצום. אולם בימי בין המצרים יש להימנע מקנייה שתחייב אותך בבברכת שהחיינו.
שאלה: עלייה לקבר צדיק : רציתי לשאול כבוד הרב אם בשישי הקרוב זה יוצא י"ט או כ אני לא זוכר, האם מותר בשעות הבוקר לעלות לקבר של צדיק?
תשובה: לא ברורה בדיוק השאלה. בכל מקרה, מותר לעלות ביום שישי בבוקר לקבר.
שאלה: מצאתי אוזניות בבית ספר וכולם יצאו לחופש: אחותי היתה בת שירות באולפנה והיא מצאה אוזניות בבית ספר שלה, והתלמידות כבר סיימו ללמוד. על האוזניות אין סימן מיוחד, האם מותר להשתמש?
תשובה: מותר.
שאלה: ילדים ללא חתונה: אני בחורה מסורתית, חיה עם בן זוג שלא רוצה להתחתן. יש לנו ילד אחד ואני רוצה עוד ילדים אבל בן הזוג שלי לא רוצה להתחתן. 1- האם בני נחשב ממזר? 2- מה היית מציע לי לעשות, אני לא רוצה לפרק את המשפחה רק בגלל שהוא לא רוצה להתחתן מאוד חשוב לי שבני יחיה במשפחה שלמה ואני מאוד רוצה עוד ילדים?
תשובה: בנך אומנם אינו ממזר אך עליו לגדול במשפחה נורמאלית שבה ההורים נשואים. מצאי דרך לשכנע את בן זוגך להתחתן.
שאלה: תשעה באב: תאריך הלידה המשוער של אשתי הוא תשעה באב. האם היא צריכה לצום?
תשובה: היום היא לא צריכה לצום. לגבי תשעה באב, יש לשאול את הרופא לחוות דעתו ולאחר מכן לשאול רב. בעיקרון, מעוברות צמות (אלא אם יש בעיה מיוחדת) כרגיל. אם מתחילים צירים או שמרגישים חולשה גדולה וכד', יש לשתות הרבה ולאכול. בעניין האוכל, לא טוב לאכול הרבה לפני לידה בדרך כלל. אם הלידה תתרחש בימים שלפני תשעה באב, היא לא צריכה לצום.
שאלה: סוף זמן ק"ש על המיטה: ברצוני לשאול עד מתי קורים ק"ש שעל המיטה? עלוה"ש?
תשובה: קריאת שמע על המיטה קוראים עד עלות השחר. לפי האשכנזים אף מברכים ברכת "המפיל". ואילו לפי הספרדים מברכים "המפיל" רק עד חצות הלילה.
שאלה: צום י"ז בתמוז - הלכות כלליות: ברצוני לשאול למנהגי הספרדים בימי תענית י"ז בתמוז ותעניות אחרות שהן לא ט באב ויום הכיפורים. -שאלה ראשונה- האם בצום י"ז בתמוז (היום) מותר להתקלח, לגזוז ציפורניים, להתאפר, לכבס, וכו? -שאלה שניה- במידה ומלאכות (משאלה ראשונה) אפשריות בעשייתן בצום, האם בכל הצומות חוץ מט באב ויום כיפורים כל מלאכות אלו מותרות? -שאלה שלישית- אם במידה ומותרת הרחצה בצום, האם זה לא מעין פותח את הצום כי המים יכולים להיכנס אל הפה? והמשך יום טוב ושורות טובות, אמן! וצום קל :)
תשובה: 1. מצד הדין מותר בי"ז בתמוז כל מה ששאלת, אבל רצוי בכל זאת לא להתקלח ולא שאר דברים. 2. כן. וכנ"ל בכל מה שאפשר לדחות בדברים של יופי ותענוג רצוי לדחות. 3. לא צריך לחשוש מעבר למה שגזרו חכמים.
שאלה: שכר עבודה בתשעה באב: במקום עבודתי קצת לא חפצים לשחרר אותי מעבודה בתשעה באב. רציתי לדעת מה אני עושה עם שכר העבודה שמשלמים לי על אותו יום מר ונמהר?
תשובה: בכסף לא תהיה ברכה אבל הוא לא ממש אסור.
שאלה: סריגה בי"ז או בשלושת השבועות: האם מותר לסרוג בי"ז או בשלושת השבועות?
תשובה: מותר עד ר"ח מנחם אב.
שאלה: לצום שנתיים אחר לידה: 1.שמעתי מהרבה נשים שאשה עד שנתיים אחר לידה נחשבת בסכנה ופירוק איברים (אמרו לי שזה מהגמרא) ולכן לא צריכה לצום בצומות הקלים גם אם היא לא מניקה ומעוברת, האם זה נכון? 2.בעלי סובל מאוד מכאבי ראש בצומות, האם יש היתר בצומות הקלים?
תשובה: 1. זה היה רק אז, היום זה כבר לא ככה. אם האשה מניקה שלא תצום בצומות קלים. 2. דינו כמו חולה, ועל חולה חכמים לא גזרו. (צומות קלים - כל הצומות חוץ מתשעה באב ויום הכיפורים).
שאלה: כיסוי ראש בשעת ברכה: האם כאשר אשא נשואה מברכת או מתפללת לבדה בבית היא צריכה לשים כיסוי ראש, ז"א האם כיסוי ראש הוא רק מגדר צניעות או גם חובה הלכתית כאשר מברכים מתפללים? כ"כ, אשמח אן יכוונו אותי היכן אני יכול לקרוא על כך בהלכה. מראש.
תשובה: מצד דיני צניעות אין בעיה לאישה להתפלל ללא כיסוי ראש וכד'. החיוב לאישה לכסות הראש נובע משתי סיבות: א. אין להזכיר שם ה' בגילוי הראש, כמו שלגברים אסור להזכיר. אלא שמכיון שרק נשים נשואות חייבות בכיסוי הראש רק עליהם חל דין זה ולא על רווקות. ב. בתפילה (ולא בברכות) יש חיוב לעמוד לפני ה' בבגדים ראויים, ומכיון שכיסוי ראש לאישה נשואה הוא חלק מההופעה הרגילה שלה כך יש לה גם לעמוד בתפילה. למעשה, כתבו הפוסקים שבתפילה יש להקפיד על כיסוי ראש וגם את הברכות הרגילות יש לברך בכיסוי הראש אא"כ יש בכך קושי כמו ברכת המפיל או שהכל על שתיית מים באמצע הלילה. והמקפידה גם על כך תבוא עליה ברכה. מקורות: יביע אומר או"ח ח"ו טו. הליכות שלמה פרק ב דבר הלכה כח ובלשון פשוטה בפניני הלכה תפילת נשים בפרק על הכנת הנפש והלבוש.
שאלה: צ ופרים בשבת: יש בעיה הלכתית לתת לחניכים בשבת צ ופרים משום קניין?
תשובה: אם מדובר באוכל או כל דבר שהוא צורך השבת, מותר.
שאלה: צום י"ז בתמוז לחולה: חולה עם כאבי ראש, בטן, שלשולים והקאה אך מרגיש שיכול להמשיך בצום. האם יכול לצום או צריך לשתות מחשש להתיבשות?
תשובה: אם הוא משלשל ומקיא כדאי שישתה מחשש להתייבשות. חולים פטורים מצום זה.
שאלה: חתונה בשלושת השבועות: כבוד הרב, השבוע יש לי חתונה של קרוב משפחה איך אני אמורה לנהוג בקשר לשלושת השבועות? וצום מועיל
תשובה: אם מדובר בחתן ספרדי הנוהג היתר להתחתן בימים אלו, מצוה לשמחו כרגיל.
שאלה: המתנה בין בשר לחלב: יש לי שאלה שדי מציקה ודחופה בשבילי. השאלה: העדה שלי אשכנזית אבל הורי עלו מרוסיה, אז כמה משך זמן אני יכול להמתין בין בשר וחלב? מראש.
תשובה: אם אין להם מנהג אחר, יש להמתין שש שעות.
שאלה: התר תביעה בבית משפט אזרחי: ברצוני לתבוע בבית דין אזרחי את המעסיק שלי, אני יודעת שהוא לא יהיה מוכן להגיע לדיון בבית דין דתי, אני אדם דתי, יש אפשרות לקבל התר מהרבנים להגיש את התביעה בבית דין אזרחי, ואיך עושים זאת?
תשובה: אם יש ודאות שהוא לא יבוא מותר. איך מבררים את זה? שולחים בקשה לבי"ד והם שולחים הזמנה לנתבע, ואם הוא לא מסכים לבוא ממילא הבי"ד נותנים היתר לפנות לערכאות ( לבית משפט).
שאלה: הזמנת רהיטים בתקופת בין המיצרים: האם מותר להזמין רהיטים (במקרה הזה זה מיטה, שולחן וארון) לילד שעולה לכתה א - בתקופת בין המיצרים (ולקבל אותם לאחר תשעה באב) או שעדיף לדחות הכל לאחר תשעה באב?
תשובה: אם אין הבדל בין ההזמנה עכשיו להזמנה לאחר תשעה באב, עדיף להמתין. אך אם עכשיו יש מבצע וכדו', אפשר להזמין.
שאלה: קבלת תפילה לאחר החורבן: ב"ה קראתי כאן בשיעור של הרב שמואל אליהו שליט"א כך: "בשעה שבית המקדש נחרב, נסגרים השערים. התפילות לא נשמעות יותר. כך אומר רבי אלעזר בגמרא: "מיום שחרב בית המקדש - נפסקה חומת ברזל בין ישראל לאביהם שבשמים. שנאמר "ואתה קח לך מחבת ברזל ונתתה אותה קיר ברזל בינך ובין העיר". (ברכות לב:). אם יש חומה של ברזל - התפילה לא עוברת. "מיום שנחרב בית המקדש - ננעלו שערי תפלה. שנאמר גם כי אזעק ואשוע - שתם תפלתי (בבא מציעא דף נט א)." ושאלתי - איך האמור שלעיל מסתדר עם מה שתמיד אומרים - שתפילה מעולם לא מושבת ריקם, תמיד נשמעת, תמיד מתקבלת ותמיד נענית (גם אם לא בדיוק על מה שהתפללנו עליו)?
תשובה: על זה הגמרא אומרת: שגם אם שערי תפילה ננעלו, שערי דמעה לא ננעלו. אנחנו מתפללים מתוך תקווה שהתפילה שלנו תהיה כ"כ עוצמתית עד שהיא תהיה עם דמעה, או דמעה חיצונית או דמעת הלב. עוד כתוב, שלמרות קיר הברזל תפילת רבים פורצת את קיר הברזל. אז העצה היא להתפלל מהלב או להתפלל ברבים, ולפחות להתפלל בזמן שהרבים מתפללים. חוץ מזה, בקיר הברזל יש סדקים. זה בדוק. כשהדלת בקיר הברזל נפתחת, כשיש עת רצון כל התפילות שחיכו ליד הקיר עולות.
שאלה: משחקי מחשב בשלושת השבעות: הרב! האם מותר לשחק משחקי מחשב שגורמים לי הנאה בשלושת השבועות?
תשובה: מותר וראוי למעט כדי לא להרבות בהנאה בימים אלו. בתשעה באב אסור.
שאלה: קנית דיסק בימי בין המצרים: האם מותר לקנות דיסק מוזיקה בימי בין המצרים? (ללא כוונה לשמוע אותו בתקופה זו, רק לקנות)
תשובה: כן. כי לא שמחים מעצם הקנייה שלהם יותר מידי, אין מי שמברך עליהם היום 'שהחיינו'.
שאלה: קנייה בשלושת השבועות: זה זמן מה שאני מחפשת באתרי יד שנייה מיטה לבני בן השנתיים. כרגע מצאתי שם בדיוק את המיטה שחיפשתי (צבע, מחיר, גודל וכו ). אם אחכה לאחר ט באב יתכן מאוד שהמיטה כבר תימכר. 1. האם מותר לי לרוכשה עכשיו? 2. האם מותר להתחיל להשתמש בה? 3. האם עליי לברך שהחיינו ומתי?
תשובה: לקנות מותר עכשיו. אין לברך שהחיינו בשלושת השבועות. אבל, המיטה לא מיועדת רק לו שהרי יתכן ויהיה בה שימוש לכל המשפחה, כגון: שאפשר לישון בה לפעמים אורחים או שיש בה ארגז כלי מיטה שבו ישימו לכולם דברים. במקרה כזה, שאתם שמחים בה, יש לברך "הטוב והמטיב", ומותר לברך ברכה זו גם בשלושת השבועות.
שאלה: לגור אצל ההורים לאחר החתונה: לכבוד הרב אני וחברה שלי בשעה טובה מתכוונים להתחתן והוריה מציעים שנגור אצלה בבית אחרי החתונה עד שאני יסיים את לימודיי. אני מאוד לא רוצה וזה גם לא נעים מהרבה בחינות והמבין יבין. אז אמרתי להם שמבחינה הלכתית זה אסור, כי כתוב בתורה שלוקחים ת'אישה מבית אביה ולא גרים בבית אביה. ואני מאמין שגם יש הרבה בעיות לישון בבית הוריה מבחינת צניעות ואני רוצה לבסס את זה מהמקורות ומבחינה הלכתית. בבקשה אם אפשר לקבל תשובה מפורטת.
תשובה: הדברים שאמרת מבוססים על הפסוק בפרשת בראשית: "על כן יעזוב איש את אביו ואת אימו ודבק באישתו והיו לבשר אחד". הבסיס לבניית בית הוא שבונים קירות לבית והקירות לא שקופים. באמת כפי שאמרת, אי אפשר לבנות בית חדש ללא התנתקות מבית ההורים. במסכת נדרים בדף טו מובא שאיש יכול להדיר את אישתו שלא תלך לבית אביה לתקופה מסוימת. רואים שאיש יכול לקבוע שאישתו לא תלך לבית אביה. אולם מה שכתבת שיש בכך איסור, אי אפשר להגדיר כך. ברגע שיש לכם חדר נפרד אין בעיה הלכתית. יש בעיה מצד בניית הבית ובריאותו, אין בעיה מבחינה הלכתית.
שאלה: פתיחת שערים חשמליים בשבת: אני עובד בביטחון במשרד המשפטים בירושלים בצאלח א דין ובעוד מתקנים וצריך לעבוד שבתות. הרב ענה לי שמותר לי לנסוע עם נהג גוי שמסיע למתקנים. בנוסף רציתי לדעת בעניין פתיחת שערים חשמליים ומענה בקשר וטלפון, כיצד עלי לנהוג?
תשובה: מכיוון שזה חלק מהעבודה שלך, וכל זה דרבנן, זה מותר.
שאלה: שמונה-עשרה עם הציבור: כבר כמה ימים שאני מצליח לכוון יותר מהרגיל בקריאת-שמע וברכותיה שבתפילת ערבית. מה שגורם שאני גומר את כל הברכות מאוחר יותר מהציבור, ומתחיל את שמונה-עשרה שהציבור כבר באמצע שלו. האם אני צריך להפסיק באמצע הברכות ולהתפלל יחד עם הציבור, אם לא, אז מה לעשות?
תשובה: אין להפסיק את קריאת שמע באמצע כדי להתחיל עם הציבור שמונה עשרה. לחילופין, אתה יכול להתחיל את התפילה לפני כולם כך שאת שמונה עשרה תתחיל עם הציבור. ישר כוחך!
שאלה: רצח בעלי חיים: האם אדם שהורג חיה שלא לצורכי מאכל, אלא מתוך רוע לב ורשעות, האם דינו כדין רוצח?
תשובה: לא. רוצח זה מי שהורג בני אדם. הוא סתם משחית. הוא עובר על 'בל תשחית', שזה איסור לקלקל כל דבר בעולם.
שאלה: שימוש בתנור לחלב ללא החלפת תבנית: ראיתי תשובה באתר, שכדי לחמם בשר ואחרי זה חלב בתנור מספיק להפעילו על החום הכי גבוה למשך יותר מחצי שעה ושהניקיון לא מעכב. וכן, הוא רשם שיש לייחד תבנית לבשר ותבנית לחלב. האם ניתן להסתפק בנייר כסף חדש לכל מאכל במקום להחליף תבנית, אם לא, מדוע?
תשובה: כן. אבל צריך לבדוק טוב שאין שום חור בנייר והוא עוטף את הכל. אך עדיין עדיף שיהיו שתי תבניות.
שאלה: בר מצוה ביז  בתמוז: הבן שלי נולד ביז בתמוז. מה קורה ביז בתמוז בגיל יג שנה, האם אומרים תחנון בבית כנסת? האם מותר לומר פיוט ושירה בעלייתו לתורה? האם אפשר לקיים אירוע למשפחה ערב לפני? ב מראש
תשובה: אין לומר תחנון אבל את הסליחות של שבעה עשר בתמוז יש לומר. לא מתאים לקיים אירוע בערב י"ז בתמוז ורצוי להקדים ביום אחד.
שאלה: לחם בקידוש: גם אני וגם אשתי לא אוהבים לחם, בטח שלא בכמות שמחייבת אחרונה מהטעם שזה כבד לעיקול. האם בכל זאת עלי, בתור המקדש, לאכול לחם? אם כן, מה הכמות המינימלית שעלי לאכול? אעיר רק שאכילת לחם עשויה בהחלט להרוס לי את ההנאה מסוג הארוחה שאני רגיל לה בשבת.
תשובה: בשבת צריך להשתדל לאכול כזית, ואז יש כבר חיוב של ברכת המזון. כזית זה כמות בכלל לא גדולה, נפח של זית.
שאלה: סריגת כיפה בי"ז בתמוז ובשלושת השבועות: התחלתי לסרוג כיפה לפני י"ז בתמוז והמשכתי לסרוג גם בצום עצמו מכוון שלא חשבתי שיש בכך בעיה. שאלתי היא, האם ישנה בעיה עם הסריגה בצום? אם כן- האם צריך לפרום את מה שסרגתי? ואם לא- האם ניתן לסיים את הכיפה בשלושת השבועות? יש לציין שאני ספרדיה (ע"מ)
תשובה: את לא צריכה לפרום את מה שסרגת, ואת יכולה לסיים את הכיפה.
שאלה: אורחים לא דתיים בשבת: בשבת הקרוב אתארח אצל אימי עם אשתי וילדיי. בשבת בבוקר אמור להגיע לביקור בן דודי עם אשתו ובנו - שאינם דתיים. הם יגיעו עם רכב. אימי יודעת שזה נושא בעייתי ובפעם הקודמת שביקשו לבוא היא אמרה להם שזה בעייתי שיגיעו עם רכב, אך הם בכל זאת בחרו לבוא. הפעם לא אמרה להם כלום כי לא נעים לה. מה עלי לעשות?
תשובה: אין מה לעשות.
שאלה: מוזיקה ודיכאון בשלושת השבועות: אני סובלת בתקופה האחרונה מדיכאון ועצבות ואחד הדברים שמאוד עוזרים לי להירגע ומשפרים את מצב רוחי זה שמיעת מוזיקה. כרגע אני לא שומעת מוזיקה כי אני יודעת שהדבר לא נהוג בתקופה של שלושת השבועות אבל אני מרגישה שקשה לי עם זה. האם ניתן להקל ולשמוע מוזיקה במקרה כזה?
תשובה: רק מוזיקת ריקודים אסורה.
שאלה: ביטוח משלים בקופ ח: אני משלם עבור ביטוח משלים לקופ"ח סכום גבוה בכל חודש. אנו ב ה 6 נפשות, והביטוחים הם הגבוהים ביותר (מגן זהב,סיעודי זהב וכו ). בתקופה האחרונה אנו מצומצמים יותר מבחינה כלכלית והייתי שמח לחסוך במה שניתן. שאלתי- מהי ההדרכה של התורה בענין זה - האם יש הדרכה כללית בעניין, מהי חששנות ו"ביטוחיות" ייתר, ומהי ביטוחיות טובה וראוייה? אבקש גם פסיקה בנושא הספציפי שלי - האם לרדת מעט ברמת הביטוח לביטוח נמוך יותר או אפילו לביטוח הרגיל הממלכתי (ללא משלים)?
תשובה: ה' חנן את האדם בתבונה כדי שיפעיל אותה וישתמש בה כראוי.
שאלה: לימוד תורה עם הבן או הבת: יש לי ב ה בת בגיל 8 ובן בגיל 6. שניהם ב ה במסגרות תורניות (בי ס תורני לבנות ות ת) וב ה אנו משתדלים ללמודתורה ביחד. כיצד לחלק את הלימוד שלי עימם, האם להרבות יותר עם הבן או שיש לזה גיל ושלב מאוחר יותר?
תשובה: : אפשר לחכות לשלב מאוחר יותר בחלוקה בינהם. ממליץ עד גיל 8 של הילד לא לעשות הבחנה.
שאלה: חידוש בגדים לילדים בבין המיצרים : א. קיבלתי מחברה בגדי ילדים שהיא כבר לא צריכה. האם מותר להלביש בהם את ילדיי בשלושת השבועות? ומה לגבי תשעת הימים? ב. באותו עניין- האם מברכים "שהחיינו"בלבישת בגדים "יד שנייה" או רק חדשים לגמרי? ויה"ר שייבנה מקדשנו במהרה!
תשובה: בגדי ילדים מותר לחדש עד ר"ח אב. על בגדים פשוטים ושגרתיים לא נוהגים היום לברך שהחיינו.
שאלה: לשון הרע שאינו מזיק: בחפץ חיים מובאת אבחנה בין דיבור גנאי לדיבור מזיק, ויש נפקא מינות ( ר התשובה, בדיבור על רשע ואולי עוד). שאלתי- והרי גנאי שמסופר על אדם ודאי גם מזיק לו בגרמא או שיש סיכוי טוב שיזיק לו בכל מיני השתלשלויות. אם כן, מהו דיבור גנאי שאינו דיבור מזיק? (יש לי גם נפקא מינה למעשה, כי נכשלתי לצערי הרב ואני רוצה לשוב בתשובה ולתקן)
תשובה: למשל, אם אומרים גנות של מישהו כשבעיני השומעים זה לא נחשב גנות אבל אוביקטיבית זה נחשב גנות.